钦定古今图书集成/明伦汇编/氏族典/第492卷 > 《廖用贤尚友录》 > 敬嗣晖
## 钦定古今图书集成/明伦汇编/氏族典/第492卷 > 《廖用贤尚友录》 > 敬嗣晖

按《金史敬嗣晖传》：“嗣晖字唐臣，易州人。登天眷二年
进士第，调怀安丞，迁弘政令，补尚书省令史，有才辨。
海陵篡立，擢起居注，历谏议大夫、吏部侍郎，拜参知
政事。世宗即位，放归田里。嗣晖练习朝仪，进止应对
闲雅，由是起为丹州刺史。大定十年，将有事南郊，嗣
晖摄太常，礼成，薨。”